Shalom ja hyvää iltaa. Olen Maayan Hessen.
Tässä TV7-uutiset Jerusalemista. Uutisotsikoissa tänään: -
Vihollisuudet Libanonin ja Israelin raja-alueella kiihtyvät edelleen.
Damaskoksen lähellä tehtiin iskuja Iranin liittolaisten kohteisiin.
Israel vakuuttaa suojelevansa uskonnonvapautta samalla, -
kun se taistelee terrorismia vastaan.
Venäjä isännöi Hamasia, Fatahia ja muita palestiinalaisryhmittymiä.
Tavoitteena on koota ryhmät yhden johdon alaisuuteen.
Vihollisuudet Israelin pohjoisrintamalla kiihtyvät edelleen.
Rakettihälytyssireenit soivat tänään monilla alueilla Pohjois-Israelissa -
― myös Haifassa, missä onnistuttiin torjumaan saapuva lennokki.
Lennokki oli vain yksi esimerkki -
reilusti yli kahdestasadasta raketista, lennokista ja ohjuksesta, -
joita Hizbollah terroristikätyreineen on ampunut Libanonista Israeliin.
Israelin ilmavoimat on tehnyt vastaiskuja, -
jotka ovat kohdistuneet Hizbollahin sotilasinfrastruktuuriin -
ja sen kenttäkomentajiin Etelä-Libanonissa.
Tunnistamaton ilma-alus teki päivän aikana iskuja -
Iranin syyrialaisten liittolaisten kohteisiin Damaskoksen lähellä.
Vaikka Syyrian armeija väitti torjuneensa ammuksista valtaosan, -
kaikki iskun kohteet tuhoutuivat täysin.
Tietojen mukaan useita Iranin tukemia toimijoita sai lisäksi surmansa.
Syyrian hallinto syytti iskuista totutusti Israelia.
Israelin puolustusvoimat ei vahvistanut tai kiistänyt -
väitettyä osallisuuttaan iskuihin, kun TV7 pyysi siltä kommenttia asiaan.
YK väittää, että Gazaa uhkaa nälänhätä.
Israel on vastannut YK:n perusteettomiin väitteisiin -
korostaen, että Gazaan meneviä avustuskuljetuksia ei rajoiteta.
Apua toimitetaan alueelle mm. rekoilla ja ilmateitse.
Gazan humanitaarista työtä koordinoidaan tiiviisti -
Israelin sekä monien alueellisten ja kansainvälisten tahojen välillä.
Tähän yhteisponnistukseen osallistuvat -
Israel, Arabiemiraatit, Jordania, Egypti, Ranska ja USA.
Toistamme, että Gazan siviileille toimitettavan -
humanitaarisen avun määrää ei rajoiteta.
Nyt kun sotaa Hamasia vastaan on käyty viitisen kuukautta, tiedämme, -
että kun humanitaarinen apu pääsee Gazaan, -
Hamas ottaa sen heti haltuunsa. Ryöstely on yhtä lailla ongelma.
Työskentelemme USA:n kanssa avun jakelun parantamiseksi Gazassa.
Väitteitä Gazaa uhkaavasta nälänhädästä on esittänyt mm. -
YK:n pääsihteeri Antonio Guterres.
Väitteet kytkeytyvät selvästi YK:n aktiivisiin yrityksiin pelastaa -
YK:n palestiinalaispakolaisten avustusjärjestö UNRWA.
UNRWA:lla on kuitenkin hyvin tiiviit suhteet islamistiseen Hamasiin, -
joten Israel on katkaissut kaikki siteensä järjestöön.
Israel työskentelee -
YK:n ja muiden avustusryhmien kanssa varmistaakseen, -
että Pohjois-Gazan siviileille tarkoitettu apu pääsee perille.
Tätä me teemme siellä. UNRWA on Hamasin kumppani.
Olemme esittäneet mittavaa todistusaineistoa siitä, -
miten osa UNRWA:n työntekijöistä -
osallistui lokakuun 7. päivän verilöylyyn.
Jotkut UNRWA:n opettajat pitivät panttivankeja.
Ja kuten olemme osoittaneet, -
Hamasin palvelinkeskus sijaitsi UNRWA:n päämajan alla Gazassa.
Tiedämme, että UNRWA:n avustuksia on löydetty Hamasin tunneleista.
UNRWA:n kumppanuudesta Hamasin kanssa on lukuisia esimerkkejä.
Siitä, miten UNRWA peittelee avun varastamista, on jo tarpeeksi näyttöä.
Siksi teemme töitä muiden järjestöjen kanssa -
avun toimittamiseksi Pohjois-Gazaan.
Heinrich kertoi, että Hamas ja muut toimijat yrittävät yllyttää muslimeja -
Israelissa sekä palestiinalaisten hallitsemilla alueilla Juudeassa, -
Samariassa ja Jordaninlaaksossa väkivaltaan ramadanin aikana.
Tavoitteemme on pitää muut rintamat-
― Juudea, Samaria, Jerusalem ja Temppelivuori ―
mahdollisimman rauhallisina.
Emme halua tilanteen leimahtavan muilla rintamilla.
Siksi olemme panostaneet paljon näiden alueiden turvallisuuteen.
On todella valitettavaa, -
että Israelia yritetään vetää väkisin sotaan muilla rintamilla.
Emme todellakaan halua sitä.
Pyrimme kaikin tavoin huolehtimaan siitä, että israelilaiset siviilit, -
olipa kyse juutalaisista, muslimeista tai kristityistä, -
saavat elää ja harjoittaa uskontoaan turvallisesti.
Israelin puolustusministeri Joav Gallant puhui niin ikään -
Hamasin ja muiden terroriainesten yrityksistä lietsoa vihollisuuksia -
nk. Länsirannan Juudeassa, Samariassa ja Jordaninlaaksossa -
ja eritoten Jerusalemin Temppelivuorella.
Hamasin tämänhetkinen päätavoite on aiheuttaa leimahdus Temppelivuorella,
jotta Israel joutuisi keventämään Hamasiin kohdistuvaa painetta -
sekä siirtämään resursseja ja joukkoja Länsirannalle ja Jerusalemiin.
Sitä emme saa antaa tapahtua.
Israelilla on velvollisuus torjua terrorismia -
aina kun se nostaa rumaa päätään. Samalla Israel on sitoutunut -
suojelemaan uskonnonvapautta, Gallant korosti.
Yhtäältä taistelemme terroriaineksia vastaan, -
ja toisaalta velvollisuutemme on sallia uskonnonvapaus.
Uskon, että tämä yhtälö on toteutettavissa.
Gallantia pyydettiin lehdistö- tilaisuudessa kommentoimaan myös -
USA:n presidentti Joe Bidenin väitteitä siitä, -
että panttivankien vapauttamista koskevan sopimuksen syntyminen -
on hyvin lähellä.
Mikäpä minä olen lausumaan mielipidettä presidentin puheista.
Toivon kovasti, että hän on oikeassa.
Ministeri Gallant antoi kommenttinsa islamistisen terrorijärjestö Hamasin -
poliittisen johtajan Ismail Haniyan pitämän tv-puheen jälkeen.
Haniya myönsi puheessaan, -
että osoittamalla joustavuutta neuvotteluissa Israelin kanssa -
terrorijärjestö Hamas yrittää suojella jäseniään joutumasta tapetuiksi.
Jos osoitamme neuvotteluissa joustavuutta, -
se tapahtuu kansamme veren suojelemiseksi -
ja jotta heidän suurista kärsimyksistään ja uhrauksistaan -
tässä julmassa tuhoamissodassa tulee loppu.
Samalla olemme valmiit puolustamaan kansaamme.
Terroristijohtaja Haniya elää mukavasti Qatarissa.
Hän kehotti Juudeassa, Samariassa, -
Jerusalemissa ja muualla Israelissa asuvia arabeja -
marssimaan Temppelivuorelle ramadanin aikaan. Hamas on ollut -
ilmeisen turhautunut siihen, että Länsirannan ja Israelin arabit -
eivät ole lähteneet hanakasti mukaan väkivaltaisuuksiin.
Sen sijaan Hamas ylisti Iranin liittolaisia Lähi-idässä, jotka ovat -
onnistuneet kiristämään jännitteitä ja vetäneet siten suurvaltoja alueelle.
Kehotamme kansakuntiemme arvostettuja vastarintajoukkoja, -
jotka taistelevat nyt monilla rintamilla gazalaisveljiensä tukena, -
tehostamaan taistelua al-Aqsan puolesta.
Jerusalem on siunatun vastarinta-akselimme kompassi.
Matkalla sinne tehdään marttyyreja.
Hamasin ote vallasta heikkenee päivä päivältä.
Venäjä yrittää nyt pelastaa Hamasin pyrkimällä integroimaan sen -
mahdolliseen tulevaan palestiinalaisten yhteishallitukseen.
Tätä silmällä pitäen Venäjä -
isännöi Hamasia, Fatahia ja muita palestiinalaisryhmittymiä tänään.
Yhteydenpito Hamasiin -
on ollut viime kuukausina vaikeaa, -
mutta nyt Venäjä järjestää palestiinalaisryhmittymille tapaamisen.
Toivomme, -
että tapaamisessa onnistutaan edistämään -
yhteisymmärrystä ryhmittymien välille sekä hankkimaan tukea -
teknokraattisen hallituksen muodostamiselle.
Sellainen muodostetaan hetimmiten, -
kun olosuhteet sallivat ja jos Israel suostuu siihen.
Sitä Israelilta odotetaan.
Odotamme, mitä Moskovan tapaaminen tuo tullessaan, -
vaikka ihmeitä emme tietenkään odota yhdeltä tapaamiskerralta.
Moskovan tapaamisen jälkeen tulisi järjestää uusia tapaamisia, -
joissa palestiinalaisryhmittymät voivat jatkaa yhteisiä ponnistelujaan -
palestiinalaisten yhtenäisyyden ja kansan hyväksi -
ja jotta pystymme kohtaamaan eteemme tulevia haasteita yhdessä.
Kiitos seurasta.
Huomenna perjantaina TV7 Israel esittää -
Amir Orenin isännöimän Suurvallat pelissä.
Jonathan Hessen osallistuu siihen ensi kertaa asiantuntijapanelistina.
Osoitteessa www.tv7israelnews.com -
on katsottavissa monia muita Israeliin liittyviä ajankohtaisohjelmia,
kuten Editor's Note, jossa tri Rafael Bardaji ja eversti Richard Kemp -
keskustelevat Hamasia vastaan käytävästä sodasta.
Muita ohjelmiamme ovat mm. Middle East Review ja Europa Stands.
Koko tuotantomme on katsottavissa ilmaiseksi.
Jos haluat tukea meitä kustannuksissa, voit lahjoittaa -
osoitteissa www.tv7.fi/lahjoita ja www.tv7israelnews.com.
Rukoillaan rauhaa Jerusalemille. Olen Maayan Hessen. Shabat shalom.
Nähdään tulevien ohjelmien parissa. Siihen saakka shalom Jerusalemista.